EkBass/fiwiki-20250220-pages-articles huggingface dataset:
Monster Lab

Monster Lab on vuonna 2008 julkaistu videopeli PlayStation 2, Wii ja Nintendo DS -alustoille. Pelissä rakennetaan oma hirviö, jolla suoritetaan erilaisia tehtäviä. Hirviö on mahdollista rakentaa yli 150 osasta ja lisäksi hirviölle on ainakin 300 erilaista tavaraa. Peli sisältää lievästi kauhua ja on lajityypiltään toiminta/roolipeli. Pelin julkaisi Eidos Interactive. == Palkinnot == * Peli voitti vuoden 2008 parhaan roolipelin palkinnon videopeligaalassa. Luokka:Eidos Interactiven videopelit Luokka:Nintendo DS -pelit Luokka:PlayStation 2 -pelit Luokka:Vuoden 2008 videopelit Luokka:Wii- pelit
Uudenkaledonianvaris

Uudenkaledonianvaris (Corvus moneduloides) on Uudessa-Kaledoniassa elävä varislaji. Uudenkaledonianvaris on älykäs, kuten varikset yleensä. Uudenkaledonianvaris osaa rakentaa käyttökelpoisia työkaluja, kuten ongenkoukkuja, ja onkin esimerkiksi simpansseja parempi tekemään työkaluja. Lintu osaa myös ratkaista ongelmanratkaisutehtäviä, kuten mitkä pähkinät saadaan ulos tietyistä putkiloista pudottamatta sitä ja miten ongitaan osumatta ansoihin. == Lähteet == *http://www.tieteenkuvalehti.com/polopoly.jsp?d=195&a;=1219&id;=7903_16 *http://www.tiede.fi/uutiset/uutinen.php?id=3503 === Viitteet === Luokka:Varikset
Johan Wikström

Johan Anton Runar Wikström () oli suomalainen jääkärikapteeni. Hän sai sotilaskoulutuksensa ensimmäisen maailmansodan aikana Saksassa ja sai tulikasteensa Misse-joella Saksan itärintamalla. Myöhemmin hän osallistui Suomen sisällissotaan joukkueenjohtajana Valkoisessa Armeijassa. Talvi- ja jatkosodan aikana hän toimi Puolustusministeriön Topografiosastolla toimistoupseerina.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Wikströmin vanhemmat olivat sahanhoitaja Erik Anton Wikström ja Anna Maria Forsten. Hänet vihittiin avioliittoon vuonna 1924 Aili Sofia Sivenin kanssa. ==Opinnot== Wikström kävi neljä luokkaa Porvoon ruotsalaista lyseota. ==Jääkärikausi== Wikström työskenteli konttoristina Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 24. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa- joella. Hän suoritti vuonna 1917 Libaussa järjestetyn sotakoulun B-kurssin. ==Suomen sisällissota== Wikström saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 1. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Säiniöllä sekä Viipurissa. ==Sisällissodan jälkeinen aika== Wikström määrättiin sisällissodan jälkeen koulutusaliupseeriksi Suomen valkoisen kaartin 9. komppaniaan, josta hänet siirrettiin 12. heinäkuuta 1918 Pioneerikoulutuspataljoonan 3. komppaniaan ja lokakuussa 1919 Pioneeripataljoona l:n 2. komppaniaan. Hän toimi 15. tammikuuta - 15. huhtikuuta 1919 välisen ajan opetusupseerina Viipurin suojeluskuntapiirin harjoituskoulussa. Armeijasta Wikström erosi 17. maaliskuuta 1920 ja siirtyi Suojeluskuntajärjestön palvelukseen 19. huhtikuuta 1920 ja hänet sijoitettiin harjoituspäälliköksi Kymintehtaan suojeluskuntaan ja oli tehtävässä 1. helmikuuta 1922 saakka. Myöhemmin hän työskenteli konttoristina ja työnjohtajana eri puutavara- ja rakennusliikkeissä sekä liikemiehenä. Puolustusministeriön palvelukseen hän siirtyi 1. marraskuuta 1938 ja hänet sijoitettiin ylimääräiseksi piirtäjäksi topograafikuntaan, missä hän toimi myöhemmin toimistoupseerina vuoteen 1945 saakka, jolloin erosi vakinaisesta palveluksesta. ==Talvi- ja jatkosota== Wikström osallistui talvi- ja jatkosotaan toimistoupseerina Puolustusministerön Topografiostolla. Hänet haudattiin Helsinkiin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1970 kuolleet
Into (tuotemerkki)

INTO on Arlan tuotemerkki, joka kertoo maitoperäisen tuotteen soveltuvuudesta laktoosi-intoleranssista kärsiville henkilöille. INTO-tuotteiden laktoosipitoisuus on alle 1g/100g Arla Ingmanin tietosivu INTO-tuotemerkistä ja laktoosittomuudesta, haettu 14.02.2009. Yhtiöllä on käytössään myös täydestä laktoosittomuudesta kertova laktoositon-tunnus. On huomionarvoista, että HYLA-termi, jolla usein arkisessa kielenkäytössä tarkoitetaan virheellisesti kaikkia vähälaktoosisia tuotteita Jukka K. Korpela: Nykyajan kielenopas, luku 6: Sanojen asu, haettu 14.02.2009, on itse asiassa Valio Oy:n rekisteröimä tuotemerkki. Näin ollen muut toimijat eivät voi käyttää HYLA- tuotemerkkiä omissa tuotteissaan. == Lähteet == Luokka:Suomalaiset elintarvikealan tuotemerkit
Isonokkakipuajat

Isonokkakipuajat (Xiphocolaptes) on kipuajien heimoon kuuluva lintusuku. == Isonokkakipuajiin (Xiphocolaptes) kuuluvia lajeja == * Isokipuaja (Xiphocolaptes major) * Isonokkakipuaja (Xiphocolaptes promeropirhynchus) * Valkokurkkukipuaja (Xiphocolaptes albicollis) * Viiksikipuaja (Xiphocolaptes falcirostris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Xiphocolaptes Luokka:Kipuajat
Franco Di Santo

thumb|175px|Franco Di Santo Franco Di Santo (s. 7. huhtikuuta 1989 Mendoza) on argentiinalainen jalkapalloilija, joka pelaa Valioliigassa Wigan Athletic FC:ssä. Hänet ostettiin Chelseasta elokuussa 2010. Hänellä on myös Italian kansalaisuus. Di Santo aloitti uransa Mendozan paikallisseuran Godoy Cruzin nuorisojoukkueessa. Sieltä hän siirtyi chileläiseen Audax Italianoon kesällä 2006. Audaxissa Di Santo pelasi vajaat kaksi kautta kunnes tammikuussa 2008 Chelsea osti hänet 3,4 miljoonalla punnalla. == Lähteet == * * Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Suomukipuajat

Suomukipuajat (Dendrocolaptes) on kipuajien heimoon kuuluva lintusuku. == Suomukipuajiin (Dendrocolaptes) kuuluvia lajeja == * Etelänsuomukipuaja (Dendrocolaptes platyrostris) * Matogrossonkipuaja (Dendrocolaptes hoffmannsi) * Panamansuomukipuaja (Dendrocolaptes sanctithomae) * Suomukipuaja (Dendrocolaptes certhia) * Suomuvatsakipuaja (Dendrocolaptes picumnus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Dendrocolaptes Luokka:Kipuajat
Tasavallan suojelulaki

Tasavallan suojelulaki on säädetty Suomessa suojelutilan perusteeksi kahteen otteeseen. Vuonna 1930 säädettiin tasavallan suojelulaki niin sanottujen kommunistilakien yhteydessä. Sen nojalla presidentti saattoi torjua maahan kohdistuvaa uhkaa asetuksin, joilla tarvittaessa saatettiin rajoittaa kansalaisten perusoikeuksia. Vuonna 1932 lakia sovellettiin Mäntsälän kapinan jälkeen lapualaisiin. Laki oli voimassa vuoteen 1935. Tasavallan suojelulaki pantiin voimaan jälleen 6.10.1939. Lain turvin voitiin rajoittaa kansalaisten henkilökohtaista vapautta, oikeutta valita asuinpaikkansa ja liikkumista maassa. Sen perusteella oli mahdollista määrätä turvasäilöön henkilöt, joiden toiminnan katsottiin vahingoittavan maanpuolustusta, sisäistä järjestystä ja turvallisuutta tai huonontavan maan suhteita muihin maihin tai joita perustellusti epäiltiin tällaisesta toiminnasta.Kansan sivistystyön liitto Lain seurauksena oli laajoja kommunistien ja heitä tukeneiden ryhmien jäsenten pidätyksiä.Armo Imanuel Vuotila, Ateistit.fi Laki oli ensin voimassa vuoden 1942 loppuun. Sitä jatkettiin kuitenkin yhteensä neljä kertaa (1942, 1944, 1945 ja 1946), niin että se oli voimassa aina vuoteen 1947. Lain voimassaolo päättyi Pariisin rauhansopimuksen allekirjoituksen jälkeen.Jukka Kekkonen:Suomen oikeudellisen historian kehityslinjoja, s. 89–90 pdf ==Lähteet== Luokka:Suomen laki
Sirppikipuajat

Sirppikipuajat (Campylorhamphus) on kipuajien heimoon kuuluva lintusuku. Sukuun kuuluu BirdLife Suomen luokituksen mukaan 4 lajia. == Sirppikipuajiin (Campylorhamphus) kuuluvia lajeja == * Etelänsirppikipuaja (Campylorhamphus falcularius) * Isosirppikipuaja (Campylorhamphus pusillus) * Käyräsirppikipuaja (Campylorhamphus procurvoides) * Sirppikipuaja (Campylorhamphus trochilirostris) ==Lähteet== == Aiheesta muualla == *ITIS: Campylorhamphus Luokka:Kipuajat
Draculan ratsu

Draculan ratsu on kirjailija Ilkka Remeksen vuonna 2008 julkaistu kuudes nuortenromaani, jonka päähenkilö on Aaro Korpi. Kirjan on kustantanut WSOY.Fennica == Juoni == Aaro Korpi joutuu isänsä suosittelemana Belgiaan hevosleirille porvoolaisen tyttöryhmän tulkiksi. Myöhemmin hän huomaa viereisellä tallilla, että todella huonokuntoinen kaakki myydään kahdeksallakymmenelläkuudella tuhannella eurolla eteenpäin Transylvaniaan ja Aaron ystävä Emma menee mukaan hevosten hoitajaksi. Aaro hyppää kuljetuksen kyytiin salaa ja ottaa yhteyttä kaveriinsa Nikoon Suomessa ja pyytää tätä apuun. Aaro ja Emma järjestävät auton kuljettajalle Sandrinelle ansan ja köyttävät tämän auton matkustamoon. Emma rupeaa ajamaan ja joku seuraa heitä. He pysähtyvät ja Niko saapuu paikalle ja auttaa heitä köyttämään seuraajat. Linnassa paljastuu, että Sandrine onkin salainen agentti. == Lähteet == Luokka:Ilkka Remeksen teokset Luokka:Vuoden 2008 kirjat Luokka:Nuortenkirjat
Pääomamarkkinat

Pääomamarkkinat ovat mekanismi, jolla ihmiset voivat helposti ostaa ja myydä arvopapereita kuten osakkeita ja joukkovelkakirjoja, hyödykkeitä kuten arvometalleja tai maataloustuotteita ja muuta matalin transaktiokustannuksin ja tehokkain hinnoin. Pääomamarkkinoiden hyötyjä: *Pääoman hankkiminen esimerkiksi yrityksen perustamiseen tai laajentamiseen; *Riskin siirtäminen sitä paremmin kestävälle tai riskin jako useamman kesken; *Kansainvälinen kauppa (esimerkiksi valuuttojen). ==Katso myös== *Rahoitusmarkkinat Luokka:Rahoitus
Inhan tehtaat

Inhan tehtaat on Ähtärissä sijaitseva vanha tehdasyhdyskunta Ähtärin keskustasta noin 7–8 kilometriä kaakkoon. Hankaveden rannalla sijaitsevassa kylässä on vakituisia asukkaita noin 420, minkä lisäksi alueella on paljon kesämökkiasutusta. Vanhasta rautaruukista kehittyneet Inhan tehtaat ovat vuodesta 1917 olleet osa Fiskars-yhtiötä ja tulleet tunnetuksi muun muassa Buster-alumiiniveneiden valmistuspaikkana. Fiskars-konsernin lähes sadan vuoden omistuksen jälkeen Buster-veneitä valmistava Inhan Tehtaat Oy Ab myytiin tammikuussa 2016 Yamaha Motor Europelle. ==Historiaa== Laamanni Erik Gustaf Roschier sai 1841 privilegion harkkohytin perustamiseen Inhanjoen rannalle. Yhdessä Östermyran ruukinpatruunan Gustaf Adolf Wasastjernan kanssa harkkohytin toiminta saatiin alkuun 1851. Siellä sulatettiin järvi- ja suomalmia. Inhan tehtaiden kukoistusaika alkoi 1884, kun sen otti omistukseensa ruotsalainen insinööri August Nilsson Keirkner. Inhan valmistamaa rautaa pidettiin parhaiden ulkomaisten veroisena ja se kävi kaupaksi Suomen konepajoihin. Keirkner kehitti myös raudan paikallista jalostustoimintaa ja syntyivät teräsvalimo, hevosenkenkätehdas sekä pultti- ja niittitehdas. Vesisaha muutettiin höyrysahaksi. Kun alueen malmivarat alkoivat ehtyä, siirryttiin Ruotsista tuotuun rautamalmiin ja kotimaiseen romurautaan. Rautamalmin ja valmiiden tuotteiden kuljetusta helpotti vuonna 1883 valmistunut Tampereen ja Vaasan välinen rautatie. Inhan tehtaat saivat sen varteen oman pysäkkinsä Hankaveden rannalle. Ruukin ympärille kasvoi Keirknerin aikana vilkas yhdyskunta kouluineen ja kauppoineen. Kylän leipuri Emanuel Pohjaväre toimi myös kansanedustajana. 1900-luvun alussa kylässä oli noin 400 asukasta, ja sinne rakennettiin työväentalo, tanssilava ja oma elokuvateatteri, Inhan Bio-Bio. Ruukinpatruuna rakennutti itselleen 1899 ”Pytingiksi” kutsutun uusrenessanssipalatsin Inhan kartanon, jonka piirsi Vaasan lääninarkkitehti K. V. Reinius ja joka kuuluu Suomen komeimpiin ruukinkartanorakennuksiin. Kartanon puistossa on väentupa, huvimaja ja talousrakennus. Vuonna 1917 Keirkner myi Inhan tehtaat osaksi Fiskars-yhtiötä ja rakennutti eläkeasunnokseen Eliel Saarisen suunnitteleman Marmoripalatsin Helsingin Kaivopuistoon. Sotien jälkeen perinteiset Inhan tehtaiden tuotteet korvautuivat Fiskarsin myötä muun muassa saranoiden valmistuksella. Alumiinista valmistetut Buster-merkkiset veneet osoittautuivat menestystuotteiksi, joiden tuotantoa varten Inhan tuotantotiloja laajennettiin 1970-luvulla. Inhan tehtaat on yhä Ähtärin suurin yksityinen työnantaja, joka työllistää toistasataa ihmistä. ==Lähteet== ==Kirjallisuutta== *Hahne, Reino: Inhan ruukkiyhdyskunta 1833–1964. Ähtäri 1994. ISBN 952-90-5889-6. *Ranta, Matti: Inhan patruuna. Tarinoita August Keirkneristä. Mediapinta 2009. ISBN 978-952-235-137-1. Luokka:Ähtärin kylät Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen ruukit Luokka:Ähtärin rakennukset ja rakennelmat Luokka:Suomen teollisuusalueet
Kuoreveden vaakuna

Kuoreveden kunnanvaakuna on saanut aiheensa Kuoreveden kappeliseurakunnan 1600–luvun lopulla rakentamasta Kuoreveden toisesta kirkosta. Kirkon kello ja kruunu viittaavat kuningatar Kristiinan kirkkoon lahjoittamaan kirkonkelloon. Kultarahat kertovat kyseessä olleen uhrikirkon eli lahjoitusvaroin rahoitetun kirkon. Vaakunan on suunnitellut Olof Eriksson, ja se vahvistettiin käyttöön 23. helmikuuta 1952. Vaakunan selitys on ”punaisessa kentässä kruunattu kirkonkello, saatteena molemmin puolin kolme rahaa paaluittain järjestettyinä; kaikki kultaa”. Vaakuna muuttui epäviralliseksi kotiseutuvaakunaksi 2001 Kuoreveden liityttyä osaksi Jämsän kaupunkia. == Lähteet == * * Luokka:Suomen entisten kuntien vaakunat Luokka:Kuorevesi
Silvo Lahtela

Silvo Lahtela (s. 18. kesäkuuta 1959 Helsinki) on saksalainen kirjailija. Hänen vanhempansa olivat suomalainen kirjailija Markku Lahtela (1936–1980) ja saksalainen elokuva- ja teatteriohjaaja Helke Sander (s. 1937). Lahtelalta on suomennettu yksi romaani, vuonna 1991 ilmestynyt Kuvienkaataja. ==Suomennos== * ==Lähteet== Luokka:Saksalaiset kirjailijat Luokka:Saksansuomalaiset Luokka:Vuonna 1959 syntyneet Luokka:Elävät henkilöt
Lucas Leiva

Lucas Pezzini Leiva tunnetummin vain Lucas (s. 9. tammikuuta 1987 Dourados, Mato Grosso do Sul, Brasilia) on brasilialainen jalkapalloilija, joka edustaa Italian Serie A:ssa pelaavaa SS Laziota. Hän on pelipaikaltaan puolustava keskikenttäpelaaja. == Ura == Lucas siirtyi kotimaansa Grêmiosta englantilaisseura Liverpooliin kesällä 2007. Hän pelasi kymmenen kauden aikana Valioliigassa 247 ottelua ja teki ainoan maalinsa toukokuussa 2009 Newcastle Unitedia vastaan. Kesällä 2017 hän siirtyi italialaisseura Lazioon, jossa hän on kolmen kauden aikana pelannut 85 Serie A -ottelua ja tehnyt niissä kaksi maalia. Lucas on pelannut Mestarien liigassa 25 ottelua, joissa hän on tehnyt yhden maalin, ja Eurooppa-liigassa 41 ottelua, joissa hän on tehnyt neljä maalia. Hän on voittanut Englannin liigacupin vuonna 2012 ja Italian cupin vuonna 2019. Leiva voitti vuonna 2006 brasilialaisen Placar- lehden Bola de Ouro (Kultainen pallo) -palkinnon, joka annetaan Série A:n parhaalle pelaajalle. Hän edusti tällöin Grêmiota. Lucas kuului Pekingin olympialaisissa 2008 Brasilian pronssia saavuttaneeseen joukkueeseen. Brasilian A-maajoukkueessa hän pelasi ensimmäisen kerran elokuussa 2007. Copa Américassa 2011 hän pelasi neljä ottelua ja hänet ajettiin kentältä jatkoajalla puolivälieräottelussa, jonka Brasilia hävisi rangaistuspotkukilpailulla Paraguaylle. Viimeksi Lucas on pelannut maajoukkueessa marraskuussa 2013. == Saavutukset == * Campeonato Brasileiro Série B (2005) * Bola de Ouro -palkinto (2006) * Pronssia Pekingin olympialaisissa (2008) * Englannin liigacupin voitto (2012) * Italian cupin voitto (2019) == Lähteet == == Aiheesta muualla == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1987 syntyneet Luokka:Elävät henkilöt
Byssus

Byssus on simpukan erittämiä silkkimäisiä proteiineista muodostuneita kuituja. Se kiinnittyy niillä esimerkiksi kiviin, paaluihin tai muuhun alustaan jolla se kasvaa. Byssusta muodostuu simpukan jalassa sijaitsevassa byssus- rauhasessa. Sinisimpukan muodostama ”parta” on byssusta. Simpukka pystyy siirtymään paikaltaan katkaisemalla näitä kuituja ja erittämällä uusia kuituja toiseen kohtaan. Byssusta muodostaviin simpukkaheimoihin kuuluvat Anomiidae, Arcidae, sydänsimpukat (Cardiidae), valesinisimpukat (Dreissenidae), sinisimpukat (Mytilidae), kampasimpukat (Pectinidae), Pinnidae ja Unionidae. Byssuskuituja on käytetty jo antiikin aikoina tekstiilikuituina. Kuidut muun muassa karstataan, liotetaan suola niistä pois ja upotetaan sitruunamehuun. Monimutkaisen käsittelyn jälkeen tehty lankaa ja kangasta. Enimmäkseen siitä tehdystä langasta on tehty pieniä esineitä kuten koruja tai kirjailtu vaatteita. == Lähteet == == Aiheesta muualla == * Luokka:Nilviäisten anatomia Luokka:Simpukat
Kaitanokkakipuajat

Kaitanokkakipuajat (Lepidocolaptes) on kipuajien heimoon kuuluva lintusuku. == Kaitanokkakipuajiin (Lepidocolaptes) kuuluvia lajeja == * Kaitanokkakipuaja (Lepidocolaptes affinis) * Kirjokipuaja (Lepidocolaptes falcinellus) * Pisarakipuaja (Lepidocolaptes albolineatus) * Valkokulmakipuaja (Lepidocolaptes angustirostris) * Valkoviirukipuaja (Lepidocolaptes leucogaster) * Viirupääkipuaja (Lepidocolaptes souleyetii) * Viiruvatsakipuaja (Lepidocolaptes squamatus) * Vuorikipuaja (Lepidocolaptes lacrymiger) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Lepidocolaptes Luokka:Kipuajat
Sinisatakieli

Sinisatakieli (Larvivora cyane) on aasialainen varpuslintu. == Koko ja ulkonäkö == Linnun pituus on noin 13,5 cm, siipien kärkiväli 20–21 cm ja paino tavallisimmin noin 15 g. Kooltaan sinisatakieli on kuin punarinta tai sinipyrstö. Juhlapukuinen koiras selkäpuolelta harmaa, vatsa ja rinta ovat valkoiset, kupeet harmaat ja naama sekä kurkun sivut mustat. Naaras, peruspukuinen koiras ja nuori lintu ovat ruskehtavaselkäisiä, vatsapuolelta vaaleita, niiden yläperä on harmaa ja silmärengas on valkoinen. Lintu on arka ja liikkuu enimmäkseen maassa nopei pyrähdyksin. == Esiintyminen == Sinisatakieli elää Etelä-Siperiassa, Kaukoidässä, Kiinassa, Koreassa ja Japanissa. Sen elinympäristön ala on 1–10 miljoonaa neliökilometriä. Laji on muuttolintu, joka talvehtii pääasiassa Kaakkois-Aasiassa ja Indonesiassa. Se on satunnaisesti tavattu myös Euroopassa. == Elinympäristö == Sinisatakieli asuu varjoisissa ryteikköisissä havumetsissä, joissa pensaskerros on vähäistä, usein jokivarsilla ja niittyjen reunoissa. Paikoin sitä tavataan myös tammimetsissä. == Lisääntyminen == Pesintä tunnetaan puutteellisesti. == Ravinto == Sinisatakielen ravintoa ovat hyönteiset ja muut pienet selkärangattomat. ==Lähteet== * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 * Kuva === Viitteet === Luokka:Siepot
Lahtela

Lahtela on suomenkielinen sukunimi. Tunnettuja nimenkantajia ovat muun muassa seuraavat: * Atro Lahtela (s. 1959), elokuvaohjaaja ja käsikirjoittaja, poliitikko Olavi Lahtelan poika * Emmi Lahtela (s. 2002), jalkapalloilija * Esa Lahtela (s. 1949), poliitikko ja kansanedustaja * Hannu Lahtela (s. 1946), pianisti * Janne Lahtela (s. 1974), kumparelaskija * Johannes Lahtela (s. 1975), näyttelijä, pappi ja kirjailija, Markku Lahtelan poika * Juuso Lahtela (s. 1985), kumparelaskija * Markku Lahtela (1936–1980), kirjailija, poliitikko Olavi Lahtelan poika, Silvo ja Johannes Lahtelan isä * Matti Lahtela (1881–1961), poliitikko ja kansanedustaja * Mikko Lahtela (s. 1992), jääkiekkoilija * Olavi Lahtela (1915–1968), poliitikko, ministeri ja kansanedustaja, Matti Lahtelan poika, Mikael Jungnerin isoisä * Olavi Lahtela (1928–2018), yrittäjä ja yritys- ja järjestöjohtaja, liikenneneuvos * Seppo Lahtela (s. 1947), poliitikko ja kansanedustaja * Silvo Lahtela (s. 1959), saksalainen kirjailija, Markku Lahtelan poika.
Finn Høffding

Niels Finn Høffding (10. maaliskuuta 1899 Kööpenhamina – 28. maaliskuuta 1997 Kööpenhamina) oli tanskalainen säveltäjä.400 years of Danish composers Hänen tuotantoonsa kuuluu muun muassa kaksi oopperaa, neljä sinfoniaa ja paljon vokaalimusiikkia.Det Virtuelle Musikbibliotek Hänen opettajiensa joukossa oli Joseph Marx. Høffding toimi vuosina 1929–1939 musiikinopettajien yhdistyksen puheenjohtajana. Hän opetti pitkään Kööpenhaminan kuninkaallisessa musiikkiakatemiassa, jota johtikin vuosina 1954–1955.Edition SAMFUNDET – Finn Høffding == Lähteet == Luokka:Tanskalaiset säveltäjät Luokka:Vuonna 1899 syntyneet Luokka:Vuonna 1997 kuolleet
Rosenfeld (yhtye)

Rosenfeld on japanilainen 1986 perustettu thrash metal -yhtye, jolla oli natsi-imago. Yhtyeen lyriikoiden aiheisiin kuuluu keskeisesti ihmisten tappaminen ja natsismi. Lavalla oli usein iso natsilippu ja jäsenillä punaiset hakaristillä varustetut hihanauhat. Natsiaihetta käytettiin sen shokkiarvon takia. Yhtye ei julkaissut uransa aikana kuin yhden albumin, 4 demoa sekä yhden live-albumin. Yhtye hajosi 1993. == Jäsenet == * Hisayoshi – Laulu * Youchi - Kitara * Shinji - Kitara * Takashi - Basso * Hime - Rummut == Diskografia == * Rosenfeld (demo)- 1986 * B (demo) - 1989 * Pigs of the Empire (albumi) - 1991 * Demo 93 (demo) - 1993 * Ashes to Ashes (demo) - 1994 * In the Garden (livealbumi) - 1994 ==Aiheesta muualla== * Encyclopaedia Metallum: The Metal Archives Luokka:Japanilaiset metalliyhtyeet Luokka:Thrash metal -yhtyeet
Tikkaskipuajat

Tikkaskipuajat (Xiphorhynchus) eli aikaisemmalta nimeltään tikkakipuajat on kipuajien heimoon kuuluva lintusuku. Sen jäseniä elää Etelä- ja Keski- Amerikassa, varsinkin Amazonaksen alueella. Sukuun kuuluu 12 lajia. == Tikkaskipuajiin (Xiphorhynchus) kuuluvia lajeja == * Helmirintakipuaja Xiphorhynchus spixii * Kaakaokipuaja Xiphorhynchus susurrans * Kastanjaperäkipuaja Xiphorhynchus pardalotus * Kolmiotäpläkipuaja Xiphorhynchus triangularis * Loistokipuaja Xiphorhynchus elegans * Mustaviirukipuaja Xiphorhynchus lachrymosus * Norsunluukipuaja Xiphorhynchus flavigaster * Säämiskäkurkkukipuaja Xiphorhynchus guttatus * Täpläkipuaja Xiphorhynchus erythropygius * Valkokaulakipuaja Xiphorhynchus fuscus * Viiruhuppukipuaja Xiphorhynchus ocellatus * Viirukipuaja Xiphorhynchus obsoletus ==Lähteet== == Aiheesta muualla == *ITIS: Xiphorhynchus Luokka:Kipuajat
Korpilahden vaakuna

Korpilahden kunnanvaakuna on puhuva vaakuna, joka on saanut aiheensa kunnan nimestä. Vaakunan joutsenet viittaavat sanaan ”korpi”, ja aaltokoro sanaan ”lahti”. Vaakunan on suunnitellut Helmer Selin, ja se vahvistettiin käyttöön 10. syyskuuta 1958. Vaakunan selitys on ”kultaisessa kilvessä musta, aaltokoroinen vastapalkki, jossa alatusten kolme lentävää hopeista, punavaruksista joutsenta”. Vaakuna muuttui epäviralliseksi kotiseutuvaakunaksi 2009 Korpilahden liityttyä osaksi Jyväskylän kaupunkia. == Lähteet == * Luokka:Suomen entisten kuntien vaakunat Vaakuna
Lotta Östlin Stenshäll

Lotta Östlin Stenshäll (s. 3. toukokuuta 1966 Gävle) on ruotsalainen näyttelijä ja ohjaaja. Hän opiskeli teatterikorkeakoulussa Göteborgissa ja on sittemmin työskennellyt muun muassa Riksteaternissa ja Tukholman kaupunginteatterissa.RiksteaternStockholms stadsteater Hänellä on ollut rooleja myös elokuvissa, kuten Grabben i graven bredvid (2002), Tillfällig fru sökes (2003) ja Att göra en pudel (2006). == Lähteet == == Aiheesta muualla == * Östlin Stenshäll, Lotta Östlin Stenshäll, Lotta Östlin Stenshäll, Lotta
Petteri Lehto

Mika Jukka Petteri Lehto (s. 13. maaliskuuta 1961 Turku) on entinen suomalainen ammattilaisjääkiekkoilija, joka pelasi NHL:ssä ja SM-liigassa. Hän pelasi pääsarjassa vuosina 1979–1990. Lehto pelasi vuoden 1984 talviolympialaisissa. Uransa jälkeen hän on toiminut pelaaja-agenttina ja vapaana toimittajana kirjoittaen suomalaisiin jääkiekkolehtiin Pohjois- Amerikasta käsin. Lehdon joukkueita SM-liigassa olivat TPS, Lukko ja KalPa ja NHL:ssä Pittsburgh Penguins. Lehto siirtyi NHL:ään vapaana pelaajana, mutta epäonnistui saamaan pelipaikkaa Pittsburghin vakiokokoonpanossa ja suurimman osan kyseisestä kaudesta hän pelasi farmijoukkue Baltimore Skipjacksissä. Petteri Lehdon veli Joni on hänkin entinen jääkiekkoilija, joka pelasi urallaan muun muassa TPS:ssä, Lukossa, Ilveksessä ja Ässissä. ==Tilastot== 1978–79 TPS SML 3 0 0 0 2 JEM 5 3 1 4 2 1979–80 Melville Millionares SJHL 1980–81 TPS SML 31 0 2 2 16 TPS jun. 15 7 6 13 36 1981–82 Lukko SML 34 3 8 11 24 -- -- -- -- -- 1982–83 TPS SML 33 3 6 9 52 3 0 0 0 2 1983–84 TPS SML 36 8 10 18 32 10 2 1 3 8 OK 6 2 2 4 10 Olympiajoukkue SML 5 0 0 0 2 1984–85 Pittsburgh Penguins NHL 6 0 0 0 4 -- -- -- -- -- Baltimore Skipjacks AHL 52 3 18 21 55 -- -- -- -- -- 1985–86 TPS SML 33 2 8 10 60 7 0 2 2 10 1986–87 TPS SML 22 1 5 6 30 -- -- -- -- -- 1987–88 KalPa SML 32 3 11 14 32 -- -- -- -- -- 1988–89 TPS SML 40 2 9 11 20 10 0 0 0 4 1989–90 TPS SML 37 1 3 4 27 9 0 0 0 6 NHL Yhteensä 6 0 0 0 4 -- -- -- -- -- ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1961 syntyneet Luokka:Elävät henkilöt
Charlie Wilsonin sota

Charlie Wilsonin sota (Charlie Wilson's war) on vuonna 2007 valmistunut yhdysvaltalainen komediallinen draamaelokuva, joka kuvaa Yhdysvaltain salaista sekaantumista 1980-luvulla käytyyn Afganistanin sotaan. Elokuva perustuu samannimiseen kirjaan, jonka on kirjoittanut tutkiva journalisti George Crile. == Tarina == Se kertoo teksasilaisesta poliitikosta Charlie Wilsonista (Tom Hanks), joka CIA:n asiamiehen Gust Avrakotosin (Philip Seymour Hoffman) vakuuttamana onnistuu taivuttelemaan Yhdysvaltain kongressin nostamaan afganistanilaisille salassa annetun 5 miljoonan vuosittaisen tuen miljardiin dollariin. Sillä rahoittettiin CIA:n salaista operaatiota, jolla Yhdysvallat tuki Afganistanin mujahideenejä taistelussa Neuvostoliittoa vastaan. == Näyttelijöitä == Lähde: == Lähteet == == Aiheesta muualla == * * * Luokka:Yhdysvaltalaiset historialliset draamaelokuvat Luokka:Vuoden 2007 yhdysvaltalaiset elokuvat Luokka:Mike Nicholsin ohjaamat elokuvat Luokka:Poliittiset elokuvat Luokka:Universal Picturesin elokuvat
Ænema

Ænema on yhdysvaltalaisen rock-yhtyeen Toolin kappale Ænima-albumilta. Kappale sai Grammy-palkinnon parhaasta metalliesityksestä vuonna 1998. http://www.rockonthenet.com/grammy/metal.htm Kappaleesta on myös julkaistu promosingle sekä musiikkivideo. Musiikkivideosta alun perin julkaistiin sensuroitu versio, mutta vuoden 2000 Salival boxilla kyseinen video oli sensuroimattomana. Kappaleen lyriikoissa on lainauksia edesmenneen stand-up koomikon Bill Hicksin sketsistä "Arizona Bay", jossa Kalifornian osavaltio (ja varsinkin Los Angeles) "huuhtoutuisi" mereen jättäen paikalleen Arizonan niemimaan. Kappaleessa on tämän lisäksi kielteinen viittaus Ron Hubbardiin ja skientologiaan (sillä Toolin jäsenet ovat skientologiaa vastaan).http://www.blender.com/guide/articles.aspx?id=2002 == Kappaleet == # # == Lähteet == == Aiheesta muualla == * Discogs Luokka:Vuoden 1996 kappaleet Luokka:Toolin kappaleet Luokka:Uskontokriittiset laulut
Juho Villman

Juho Albert Villman () oli suomalainen suojeluskuntaupseeri. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä jääkäritykistössä.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja opinnot== Hänen vanhempansa olivat työmies Juho Villman ja Tilda Piispanen. Hänet vihittiin avioliittoon vuonna 1919 Fanny Saaren kanssa. Villman kävi kansakoulun. ==Jääkärikausi== Villman työskenteli työmiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 17. joulukuuta 1915, josta hänet siirrettiin 14. toukokuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa- joella. ==Suomen sisällissota== Villman saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan Jääkäritykistön 3. patteriin ja osallistui taisteluihin Kurussa, Muroleessa, Viljakkalassa ja Ylöjärvellä sekä Tampereella. Hänet siirrettiin Tampereen valtauksen jälkeen toteutetussa tykistön uudelleen järjestelyssä Jääkäritykistöprikaatin 3. jääkäripatteriston esikuntaan ja osallistui taisteluihin Viipurissa. ==Sisällissodan jälkeinen aika== Villman palveli sisällissodan jälkeen Suomen tykistökoulussa, josta hänet siirrettiin 15. heinäkuuta 1918 alkaen Vuoristotykistöön ja määrättiin vääpeliksi 2. patteriin. Armeijasta hän erosi 16. helmikuuta 1919 liittyäkseen Karjalan (Aunuksen) retkikuntaan, missä hän toimi aluksi joukkueenjohtajana II pataljoonan 1. komppaniassa, mistä hänet myöhemmin siirrettiin komppanianpäälliköksi 2. komppaniaan. Hän otti retkikunnalla osaa taisteluihin Aunuksen kaupungissa, Alavoistella, Santamäen luostarilla ja Tuuloksen rintamalla. Sotaretkeltä palattuaan hän liittyi Suojeluskuntajärjestöön ja hänet sijoitettiin harjoituspäälliköksi Haapajärven suojeluskuntaan 1. elokuuta 1919. Haapajärvellä hän palveli 15. tammikuuta 1920 saakka, jonka jälkeen hän muutti Piippolaan ja hänet nimitettiin paikallispäälliköksi Piippolan suojeluskuntaa ja oli tehtävässä 30. syyskuuta 1921 saakka. Vuodesta 1922 alkaen hän työskenteli metsä- ja sahatyönjohtajana Oulu Oy:n omistamalla Pateniemen sahalla Haukiputaan pitäjässä ja toimi samalla vuosina 1926 – 1931 Haukiputaan suojeluskunnassa kyläosaston päällikkönä. ==Talvi- ja jatkosota== Villman osallistui talvi- ja jatkosotaan paikallis- ja ilmasuojelupäällikkönä Pateniemen suojeluskunnassa. Hänet haudattiin Ouluun. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1886 syntyneet Luokka:Vuonna 1945 kuolleet
High ’n’ Dry

High ’n’ Dry on Def Leppardin toinen studioalbumi vuodelta 1981. Albumin tuotti Mutt Lange. Albumin kappaleista ”Bringin’ on the Heartbreak” nousi klassikoksi. ==Kappaleet== # # # # # # # # # # === Uusintapainosten bonuskappaleet === # * # ==Kokoonpano== * Joe Elliott – laulu * Pete Willis – kitara * Steve Clark – kitara * Rick Savage – basso * Rick Allen – rummut == Arvostelut == * Allmusic: http://www.allmusic.com/album/high-n-dry-mw0000189626 == Lähteet == == Aiheesta muualla == * * Luokka:Vuoden 1981 albumit Luokka:Def Leppardin albumit Luokka:Robert John "Mutt" Langen tuottamat albumit
Uruguayn vaakuna

Uruguayn vaakuna on Uruguayn tunnus yhdessä lipun ja hymnin kanssa. Se hyväksyttiin maan vaakunaksi 19. maaliskuuta 1829. Vaakuna on ellipsin muotoinen ja se on jaettu neljään kenttään. Ylemmässä vasemmassa kentässä on tasa-arvon ja oikeuden symboli vaaka. Ylemmässä oikeassa kentässä on vahvuutta symboloiva Montevideo-kukkula päällään linnoitus. Alemmassa vasemmassa kentässä on laukkaava hevonen symboloimassa vapautta ja oikeassa kentässä alhaalla on härkä symboloiden runsautta. Vaakunan yllä on "Toukokuun aurinko", Uruguayn kansan nousun symboli ja vaakunan ympärillä on oliivipuun ja laakeripuun oksat. == Lähteet == Luokka:Valtioiden vaakunat vaakuna
Erica Carlson

Erica Carlson (s. 4. elokuuta 1981) on ruotsalainen näyttelijä. Hän syntyi Trollhättanissa, Länsi-Götanmaan läänissä, ja teki elokuvadebyyttinsä Fucking Åmålissa (1998). Sittemmin hän on esiintynyt elokuvissa Camp Slaughter (2004), 6 Points (2004) ja Unelma bändistä – Tjenare Kungen (2005). == Aiheesta muualla == * Luokka:Ruotsalaiset näyttelijät Luokka:Vuonna 1981 syntyneet Luokka:Elävät henkilöt
Alexandra Dahlström

Lena Marina Alexandra Dahlström (s. 12. helmikuuta 1984 Gävle) on ruotsalainen näyttelijä. Hän esiintyi Elinin roolissa elokuvassa Fucking Åmål (1998). Elokuva toi hänelle ja Rebecka Liljebergille Guldbagge-palkinnon. Myöhemmin Dahlström on esiintynyt muun muassa elokuvassa Miss Sweden (Fröken Sverige, 2004) ja alankomaalaisessa Goede tijden, slechte tijden -sarjassa. Hänen äitinsä on venäläinen. ==Lähteet== == Aiheesta muualla == * Luokka:Ruotsalaiset näyttelijät Luokka:Vuonna 1984 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat
Rehu

thumb|Rehutehdas. Rehu tarkoittaa Yleisen elintarvikeasetuksenhttps://eur- lex.europa.eu/legal-content/FI/TXT/PDF/?uri=CELEX:02002R0178-20210526 mukaan mitä tahansa suun kautta tapahtuvaan eläinten ruokintaan tarkoitettua ainetta tai tuotetta, mukaan lukien lisäaineet, riippumatta siitä, onko jalostettu, osittain jalostettu vai jalostamaton. Lehmien ja lihakarjan rehuja valmistetaan nurmikasveista. Suomen yleisin nurmikasvi on timotei. ==Rehutyyppejä== * AIV-rehu * Eläinperäinen rehu * Eläinrehu * Erikoisrehu * Hätärehu * Juomarehu * Juottorehu * Kalajauho * Kalanrehu * Kalarehu * Kananrehu * Karjanrehu * Karkearehu * Kivennäisrehu * Kotovarainen rehu * Kuivarehu * Laidunrehu * Lehdekset * Lihajauho * Luujauho * Minkinrehu * Murskevilja * Nurmirehu * Olkirehu * Painorehu * Rehuhiiva * Rehuseos * Rehutiiviste * Selluloosarehu * Seosrehu * Säilörehu * Teollinen rehu * Tuorerehu * Valkuaisrehu * Vihantarehu * Viherjauho * Virikerehu * Väkirehu * Öljyväkirehu ==Lähteet== == Aiheesta muualla == *
Rebecka Liljeberg

Rebecka Månstråle Liljeberg (s. 13. toukokuuta 1981) on ruotsalainen näyttelijä. Hän aloitti uransa jo vuonna 1991 roolilla televisiosarjassa Sunes jul. Pysyvään maineeseen hän nousi Agnes Ahlbergin roolin myötä elokuvassa Fucking Åmål (1998). Kyseinen elokuva toi hänelle ja Alexandra Dahlströmille Guldbagge-palkinnon. Liljeberg on myöhemmin esiintynyt muun muassa Sergei Bodrovin elokuvassa Bear's Kiss (2002). == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1981 syntyneet Luokka:Elävät henkilöt Luokka:Parhaan naispääosan Guldbagge-palkinnon saajat
Christina Olofson

thumb|200px|Christina Olofson Foto: Bengt Oberger Anna-Maria Christina Olofson (s. 13. kesäkuuta 1948 Kristinehamn) on ruotsalainen elokuvaohjaaja, -tuottaja ja -käsikirjoittaja. Hänen ohjaustöidensä joukossa ovat Dirigenterna (1987), Hunajasudet (1990), Totuus vai tehtävä (1997), Kissan kirjeet (2001) ja Hannah med H (2003). Olofson oli vuonna 1998 ehdolla Guldbaggen saajaksi elokuvallaan Totuus vai tehtävä. == Aiheesta muualla == * Olofson, Christina Olofson, Christina Olofson, Christina
Kroatian vaakuna

Kroatian vaakuna on Kroatian tunnus lipun ja hymnin ohella. Sen nykyinen versio hyväksyttiin 21. joulukuuta 1990. Siinä on punavalkoinen šakkilautakuvio (, šakkilauta), perinteinen Kroatian ja kroatialaisten tunnus. Sen yläpuolella on viisi vaakunaa, jotka ovat vasemmalta oikealle: *vanhin tunnettu Kroatian vaakuna (sinisellä pohjalla kultainen heksagrammi ja hopeinen kuunsirppi) *Dubrovnikin tasavallan vaakuna (sinisellä pohjalla kaksi punaista vaakaraitaa) *Dalmatian vaakuna (sinisellä pohjalla kolme kultaista kruunupäistä leijonaa tai leopardia) *Istrian vaakuna (sinisellä pohjalla vasemmalle kääntynyt kultainen vuohi, jolla punaiset sarvet ja sorkat) *Slavonian vaakuna (sinisellä pohjalla kultainen heksagrammi ja valkoreunaisella punaisella tasaraidalla musta, valkovatsainen näätä juosten vasemmalle). Luokka:Valtioiden vaakunat Luokka:Kroatialainen kulttuuri
Metope

Metope () oli kreikkalaisessa mytologiassa arkadialaisen jokijumalan tytär, najadi, jonka asuinpaikka oli lähellä Stymfaloksen kaupunkia. Hän meni naimisiin Asopoksen kanssa, ja synnytti tälle useita tyttäriä kuten Aiginan, Salamiin, Sinopen, Euboian, Tanagran, Thespian, Theben, Korkyran, Ismenen ja Harpinan.Apollodoros: Bibliotheke ('Kirjasto') 3.12.6 (engl. käännös).Diodoros Sisilialainen: Historian kirjasto 4.72.1 (engl. käännös) == Lähteet == Luokka:Kreikkalainen mytologia
Pehku

Pehku voi tarkoittaa seuraavia: * Pehku (myös: pahna), rikki puidusta oljesta käytetty nimitys * Pehku, karjan kuivike (myös muu kuin olki) * Turvepehku, pehkuksi hienonnettu, kuivattu suoturve, jota maataloudessa käytetään kuivikkeena kotieläimille * "Painua pehkuihin" (kuvaannollisesti), mennä nukkumaan
Aurinkokalenteri

Aurinkokalenteri on kalenteri, jossa perusyksikkönä on Maan Auringon ympäri tekemä kierros.www.Katajala.net, Viikinkiaika Aurinkovuodessa on neljä vuodenaikaa syksy, talvi, kevät ja kesä, jotka pyritään pitämään paikoillaan aurinkokalenterissa. Kalenterivuosi voi olla sidottu syyspäiväntasauksen, kevätpäiväntasauksen, talvipäivänseisauksen, kesäpäivänseisauksen tai muun päivän pituuteen liittyvän tapahtuman toistumiseen tasan vuoden välein, tai eläinradan tähtikuvioiden siirtymiseen samaan asentoon maasta katsottuna. Kummallakin tavalla vuoden pituudeksi tulee noin 365 päivää, jota tasoitetaan joka neljäs vuosi karkauspäivillä. Muinaisen Egyptin kalenterissa ei ollut karkauspäiviä, ja niinpä sen uusivuosi siirtyi pikkuhiljaa verrattuna luonnon tapahtumiin. Nykyään yleismaailmallisessa käytössä oleva gregoriaaninen kalenteri on tyypillinen aurinkokalenteri. Myös sen edeltäjä, länsimaissa 1500-luvulle saakka käytetty juliaaninen kalenteri, oli sellaiseksi tarkoitettu, joskin vuoden pituus oli hieman epätarkasti määritetty. Sen sijaan esimerkiksi islamilainen kalenteri on kuukalenteri, jossa kuukausi alkaa aina uudenkuun aikaan ja kalenterivuoteen luetaan 12 tällaista, synodista kuukautta. Tällöin kalenterikuukaudet kiertävät noin 30 vuoden kuluessa kaikkien vuodenaikojen ympäri. Monissa kulttuureissa on käytetty myös yhdistettyjä aurinko- ja kuukalentereita, joissa kuukauden pituus vastaa synodista kuukautta, mutta aika ajoin vuoteen lisätään ylimääräinen kuukausi, jotta kalenterikuukaudet pysyvät ainakin suunnilleen samana vuodenaikana. Sellaisia ovat esimerkiksi juutalainen ja vanha kiinalainen kalenteri. Myös antiikin Kreikassa ja Roomassa käytettiin yhdistettyjä aurinko- ja kuukalentereita ennen juliaanisen kalenterin käyttöönottoa. Myös Venuksen liikkeisiin voi sitoa kalenterin. Mayakalenteri yhdisti Auringon ja Venuksen liikkeiden jaksollisuuden.The Mayan Venus Calendar and the Golden Proportion == Katso myös == * Kuukalenteri * Kalenteririitti == Lähteet == == Aiheesta muualla == Luokka:Aurinko Luokka:Kalenterit
El Salvadorin vaakuna

El Salvadorin vaakuna on El Salvadorin symboli. Se on kolmion muotoinen ja sen jokainen sivu symboloi yhtä sanaa motosta Vapaus, veljeys ja tasa-arvo. Vaakunan keskellä on viisi tulivuorta erottaen kaksi merta. Tulivuoret symboloivat Keski-Amerikan yhdysvaltojen viittä osavaltiota, meret taasen muulle maailmalle avoinna olevaa kansan luonnetta. Kolmion kärjessä on itsenäisyyttä symboloiva sateenkaari ja sen alla perinteinen vapauden symboli fryygialaismyssy, jonka ympärille on kirjoitettu El Salvadorin itsenäistymispäivä 15 Septiembre de 1821 (suomeksi 15. syyskuuta 1821). Kolmion takana on viisi El Salvadorin lippua ja alla valkoisessa nauhassa lukee maan motto Dios, Unión, Libertad (suomeksi: Jumala, unioni, vapaus). Kolmion ympärillä on kaksi sinisellä nauhalla yhteensidottua laakeripuun oksaa, joiden marjat symboloivat maan 14 departementtiä. Vaakunaa reunustaa kultakirjaimin kirjoitettu teksti República de El Salvador en la América Central, joka tarkoittaa suomeksi El Salvadorin tasavalta Keski-Amerikassa. Luokka:Valtioiden vaakunat vaakuna
Lu Xun

Lu Xun (, 25. syyskuuta 1881 Shaoxing, Kiina – 19. lokakuuta 1936 Shanghai, Kiina), oikealta nimeltään Zhou Shuren () oli yksi Kiinan merkittävimmistä 1900-luvun kirjailijoista. Hän kirjoitti novelleja, esseitä ja runoja, ja häntä pidetään Kiinan modernin kirjallisuuden perustajana. Hän lähti nuorena Japaniin opiskelemaan lääketiedettä, mutta nähtyään sieltä käsin kansansa ankeat olot hän päätti parantaa niitä uuden kirjallisuuden avulla.CNN. Lu Xun ei koskaan liittynyt kommunistipuolueeseen, mutta hänen kerrotaan olleen nuorena vallankumouksellinen demokraatti, ja vanhemmiten tukeneen kommunistisia aatteita.Selected Stories . == Lähteet == == Käännöksiä == * *Ensimmäinen opettajani *Herra Fudzino *Huomenna *Ihmisvihaaja *Isän sairaus *Kapakassa *Katumus *Kotiseutuni *Kung I-tsi *Kyläooppera *Lääke *Mielipuolen päiväkirja *Myrsky teekupissa *Onnellinen perhe *Saippua *Tapaus *Uudenvuoden uhri * * Luokka:Kiinalaiset kirjailijat Luokka:Vuonna 1881 syntyneet Luokka:Vuonna 1936 kuolleet Luokka:Seulonnan keskeiset artikkelit
Turvepehku

thumb|right|250px|Turvelato Huhmassuolla Ypäjällä. Turvepehku on hienonnettua, kuivattua suoturvetta, jota käytetään maataloudessa kuivikkeena kotieläimille. Sitä on käytetty myös kaupunkien puhtaanapitolaitoksien desinfioinnissa. Se imee kosteutta ainakin 12 kertaa oman painonsa verran ja sitoo erityisesti ammoniakkia ja muita kaasuja. Maaseudulla saattoi aiemmin olla turvepehkuosuuskuntia, ja turpeennoston jälkiä voi olla vielä nähtävissä soilla. Soilla saattoi olla myös turpeen kuivatukseen tarkoitettuja turvelatoja. Muodostettaville kiinteistöille saatettiin niin ikään turpeenottoa varten erottaa soilta pieniä turvepalstoja. ==Lähteet== Luokka:Turve
Tove Edfeldt

Tove Anna Maja Edfeldt (s. 24. marraskuuta 1983) on ruotsalainen näyttelijä. Hän opiskeli Teaterhögskolanissa Tukholmassa.TeaterAlliansen Hänen äitinsä on ohjaaja Catti Edfeldt ja sisarensa näyttelijä Fanny Edfeldt. Hänellä on ollut roolit muiden muassa elokuvissa Totuus vai tehtävä (1997), Eva & Adam – neljät synttärit ja fiasko (2001) ja Hannah med H (2003). == Lähteet == == Aiheesta muualla == * Edfeldt, Tove Edfeldt, Tove Edfeldt, Tove
Catti Edfeldt

Aggie Catharina "Catti" Edfeldt (s. 29. maaliskuuta 1950 Gävle) on ruotsalainen elokuvaohjaaja. Hänen töitään ovat Isän sokkotreffit (1994), Eva & Adam – neljät synttärit ja fiasko (2001) ja Kidz in da Hood (2006). Lisäksi hän on toiminut esimerkiksi roolittajana (casting director) ja näyttelijänä sekä tehnyt käsikirjoituksen muun muassa elokuvaan Mies josta tuli miljonääri (1980). Elokuva Kidz in da Hood toi Edfeldtille ja Ylva Gustavssonille parhaan ohjaustyön Guldbaggen vuonna 2007. Edfeldt sai Guldbaggen jakotilaisuudessa myös Gullspira-palkinnon. Hän oli ollut työllään Isän sokkotreffit ehdolla Guldbaggen saajaksi jo vuonna 1995. Näyttelijät Tove ja Fanny Edfeldt ovat Cattin tyttäriä. == Aiheesta muualla == * Edfeldt, Catti Edfeldt, Catti Edfeldt, Catti Edfeldt, Catti
Fanny Edfeldt

Fanny Edfeldt (s. 17. toukokuuta 1992) on ruotsalainen näyttelijä. Hän on Catti Edfeldtin tytär ja Tove Edfeldtin sisar. Hänellä on ollut roolit elokuvissa Eva & Adam – neljät synttärit ja fiasko (2001) ja Värre och värre (2004). == Aiheesta muualla == * Luokka:Ruotsalaiset näyttelijät Luokka:Vuonna 1992 syntyneet Luokka:Elävät henkilöt
Ylva Gustavsson

Ylva Gustavsson (s. 1963 Tukholma) on ruotsalainen elokuvaohjaaja, -käsikirjoittaja, -tuottaja ja -leikkaaja. Hän voitti vuonna 2007 parhaan ohjaustyön ja parhaan käsikirjoituksen Guldbagget. Ohjaajanpalkinnon hän jakoi Catti Edfeldtin ja käsikirjoittajanpalkinnon Hans Renhällin kanssa. == Filmografia == * Nightwalk (1998) (ohjaus, käsikirjoitus, tuotanto, leikkaus) * Det luktar Urban (2005) (ohjaus) * Kidz in da Hood (2006) (ohjaus, käsikirjoitus) == Aiheesta muualla == * Luokka:Ruotsalaiset elokuvaohjaajat Luokka:Vuonna 1963 syntyneet Luokka:Elävät henkilöt
Hans Renhäll

Hans Arne Renhäll (s. 3. helmikuuta 1964 Borås) on ruotsalainen elokuvakäsikirjoittaja. Hän jakoi vuonna 2007 parhaan käsikirjoituksen Guldbaggen Ylva Gustavssonin kanssa työstä elokuvassa Kidz in da Hood (2006). Hän oli ollut jo vuonna 1998 ehdolla Guldbaggen saajaksi työstään elokuvassa Tic Tac (1997). == Aiheesta muualla == * Luokka:Ruotsalaiset elokuvakäsikirjoittajat Luokka:Vuonna 1964 syntyneet Luokka:Elävät henkilöt
Alemannimurteet

Alemannimurteet eli länsiyläsaksalaiset murteet ovat Saksan lounaisosissa, Sveitsissä, Itä-Ranskassa, Itävallassa, Liechtensteinissa ja Pohjois-Italiassa puhuttavia saksan kielen murteita. Alemannimurteisiin luetaan muiden muassa elsassi ja sveitsinsaksa. Alemannimurteiden nimitys tulee alueella muinoin eläneestä alemannien germaaniheimosta. ==Aiheesta muualla== * Wikipedia alemannimurteella Luokka:Saksan murteet
Komorien vaakuna

Komorien vaakuna on Komorien tunnus. Siinä on perinteinen islamin tunnus vihreä kuunsirppi. Kuunsirpissä on neljä tähteä, jotka symboloivat maan neljää saarta. Sama aihe on myös maan lipussa. Kuun takana on aurinko. Kuvion ympärille on kirjoitettu maan nimi Komorien federatiivinen islamilainen tasavalta ranskaksi (République Fédérale Islamique des Comores) ja arabiaksi (جمهورية القمر الإتحادية الإسلامية). Vaakunaa ympäröi kaksi laakeripuun oksaa ja alla oleva valkoinen kenttä, jossa on ranskankielinen teksti Unité - Justice - Progrès eli Yhtenäisyys - Oikeus - Edistys. Luokka:Valtioiden vaakunat vaakuna
Pirjo Valinen

Pirjo Valinen (s. 1951) on suomalainen teatteripukusuunnittelija. Hän on suunnitellut puvustuksia, lavastuksia ja julisteita vuodesta Oulun kaupunginteatteriin 1975 ja ollut teatterin vakituisena pukusuunnittelijana vuodesta 1977. Hän on opettanut pukusuunnittelua muun muassa Taideteollisessa korkeakoulussa sekä Oulun ja Lapin yliopistoissa. Hänen töitään on ollut esillä niin yksityis- kuin yhteisnäyttelyissä, muun muassa Teatterimuseossa Salaperäinen kahina -näyttelyssä. Valinen valmistui Helsingissä tekstiiliopettajaksi ja oli sen jälkeen Kuopion kaupunginteatterin palveluksessa ennen kuin siirtyi Ouluun. Hän myös maalaa ja valokuvaa ja on pitänyt taidenäyttelyitä Suomessa ja ulkomailla. Valinen on materiaalikokeiluissaan suunnitellut paperin työstämiseen soveltuvia työmenetelmiä ja soveltanut onnistuneesti kokeilujen tuloksia teatteripuvustuksessa. Valinen sai näyttämötaiteen valtionpalkinnon vuonna 2006. ==Lähteet== Luokka:Teatteripukusuunnittelijat Luokka:Vuonna 1951 syntyneet Luokka:Elävät henkilöt
Clive Revill

Clive Selsby Revill (s. 18. huhtikuuta 1930 Wellington, Uusi-Seelanti) on uusiseelantilaissyntyinen näyttelijä, joka muistetaan muun muassa Keisarin ääniroolista Imperiumin vastaiskussa (1980) ja teatterin parissa Shakespeare- tulkinnoista. Hän sai Golden Globe -ehdokkuuden italialaisen hotellinjohtajan roolistaan Billy Wilderin elokuvassa Avanti! (1972). Revill on tehnyt myös äänirooleja 1970-luvulta lähtien ollen mukana muun muassa The Transformersissa, Tiny Toonsissa, Batmanissa Alfred Pennyworthina neljän jakson verran sekä Tohtori Doomina videopelissä Marvel: Ultimate Alliance. ==Lähteet== Luokka:Uusiseelantilaiset näyttelijät Luokka:Videopelien ääninäyttelijät Luokka:Vuonna 1930 syntyneet Luokka:Elävät henkilöt
Mauritanian vaakuna

Mauritanian vaakuna on Mauritanian symboli, joka otettiin käyttöön 28. marraskuuta 2018. Siinä on vihreässä ympyrässä keltaiset kuunsirppi ja viisisakarainen tähti. Vihreä väri, kuunsirppi ja viisisakarainen tähti ovat islamin symboleita. Keltainen kuvaa Saharan hiekkaa, ja punainen kuvaa kansan uhrauksia itsenäisyyden saavuttamiseksi. Kuunsirpin edessä on palmu ja maissin tai hirssin tähkä. Ympyrän kehään ylhäälle on kirjoitettu maan virallinen nimi Mauritanian islamilainen tasavalta arabiaksi: الجمهورية الإسلامية الموريتانية (Al-Ğumhūriyyah al-Islāmiyyah al-Mūrītāniyyah) ja alhaalle ranskaksi: République islamique de Mauritanie. Mauritanian alkuperäinen vaakuna otettiin käyttöön 1. huhtikuuta 1959. Se on lähes identtinen nykyisen vaakunan kanssa, lukuun ottamatta punaista kehää vaakunan ympärillä ja erilaista vihreän sävyä. Luokka:Valtioiden vaakunat Vaakuna
Vatikaanivaltion vaakuna

Vatikaanin vaakuna on Vatikaanin symboli. Siinä on punaisella pohjalla Pyhän Pietarin avaimet. Vaakunassa on myös kolmikerroksinen paavin tiara, Triregnum, jonka kruunut symboloivat paavin olevan kuninkaiden isä, maailman kuvernööri ja Kristuksen sijainen. Vaakunassa esiintyvät avaimet ja tiara löytyvät myös Vatikaanin lipusta. == Lähteet == Luokka:Valtioiden vaakunat Luokka:Vatikaanilainen kulttuuri
Kivijärven vaakuna

Kivijärven kunnanvaakuna on saanut aiheensa Kivijärven kirkkoon liittyvästä kansantarinasta. Kertomuksen mukaan ensimmäisen kirkon rakennustyöt eivät edenneet, kun kaikki päivän aikana tehty työ oli salaperäisesti hajotettu yön aikana. Tällöin tehtiin päätös, että kirkon paikka valittaisiin laittamalla kukko järven selälle ajelehtimaan kirkon pohjahirren päällä, ja missä kukko rantautuisi, siihen pitäjän kirkko pystytettäisiin. Vaakunan on suunnitellut Gustaf von Numers, ja se vahvistettiin käyttöön 18. huhtikuuta 1963. Vaakunan selitys on ”hopeakentässä punainen, alapuoleltaan aaltokoroinen irtohirsi, jolla seisoo musta, punavaruksinen kukko”. == Lähteet == * * Luokka:Suomen kuntien vaakunat Luokka:Gustaf von Numersin suunnittelemat kunnanvaakunat Vaakuna